公之還  其三
作者：曾丰
朝代：宋

paragraphs: 公之還，謂常還兮，獨不謂公害。
彈鼂冠，斯傳于馹，尚行于鵷。
何以居之，宰臣曰囏。
豈無雞舌，輔以麋丸。
于逶于蛇，與鼂爲羽翰。
豈無辟水，枕以橋門。
于𩤛于卬，與士爲芝蘭。
天子曰咈，唯才是論。
胡爲乎天驥，而豢之闌。
胡爲乎隋珠，而藉之彈。
厥居惟閌，厥立惟胖。
斯珮斯環兮，畢我鼎彝之殘兮。